এএফসি চ্যালেঞ্জ কাপ
এএফসি চ্যালেঞ্জ কাপ (ইংরেজি: AFC Challenge Cup) আন্তর্জাতিক ফুটবল প্রতিযোগিতাবিশেষ যা এশিয়ান ফুটবল কনফেডারেশন বা এএফসি'র সদস্যভূক্ত দেশসমূহের মধ্যে প্রতি দুই বছর অন্তর অনুষ্ঠিত হয়। এরফলে ভিশন এশিয়া পরিকল্পনার অধীনে উদীয়মান দেশ নির্ধারণ করা হয়। এএফসি'র সাবেক সভাপতি মোহাম্মদ বিন হাম্মাম ভিশন এশিয়া পরিকল্পনার প্রণেতা ছিলেন। জুলাই, ২০০৬ সালে এএফসি চ্যালেঞ্জ কাপ প্রতিযোগিতার ১ম আসর বাংলাদেশের রাজধানী ঢাকায় অনুষ্ঠিত হয়। প্রতিযোগিতার ৫ম আসরটি ২০১৪ সালে মালদ্বীপে অনুষ্ঠিত হবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।